Сенникови
Сенниковите (Apiaceae) са семейство от ароматични растения с кухи стъбла, между които магданоз, морков и други техни роднини от разред Сенникоцветни (Apiales). Това е голямо семейство с около 300 рода и повече от 3000 видa. По-старото име, Umbeliferae съответства на българското название и идва от съцветията, имащи форма на сложни „сенници“.

Малките цветчета са радиално симетрични с 5 малки чашелистчета, 5 венчелистчета и 5 тичинки.

Семейството включва силно токсични растения като бучиниш, който е използван за убийството на Сократ, както и за намазване на върховете на стрели. В семейството са и някои много полезни растения като морковите, магданоза, кимиона и копъра. Много растения от семейството като див морков имат естрогенни качества и са използвани в народната медицина като противозачатъчни средства. Най-прочуто с тази си употреба е изчезналото гигантско резене или силфий.

Семейството е близко до сем. Бръшлянови (Araliaceae) и границата между двете семейства е неясна. Някои нови системи включват Бръшлянови в разширено Сенникови, но това не намира много последователи. Родовете Хидрокотиле (Hydrocotyle) и Трахимене (Trachymene), в миналото включвани в Сенникови, сега в повечето случаи се включват в Бръшлянови.

Известни представители: 
 Anethum graveolens – Копър
 Anthriscus cerefolium – Кервел (азмацуг, див керевиз)
 Angelica spp. – Ангелика
 Apium graveolens – Целина
 Aegopodium podagraria – Седмолист бъз
 Aethusa cynapium – Див бъз
 Ammi visnaga – Амми
 Angelica archangelica – Лечебна пищялка
 Angelica pancici – Балканска пищялка
 Angelica sinensis – Китайска пищялка
 Angelica sylvestris – Горска пищялка
 Carum carvi – Ким
 Centella asiatica – Готу кола
 Bupleurum rotundifoium – Кръглолистна урока
 Bupleurum falcatum – Сърповидна урока
 Bupleurum longifolium – Дълголистна урока
 Carum carvi – Обикновен ким
 Carum graecum – Гръцки ким
 Chaerophyllum bulbosum – Грудков балдаран
 Chaerophyllum temulentum – Замайващ балдаран
 Cicuta virosa – Отровна цикута
 Conium maculatum – Бучиниш
 Coriandrum sativum – Кориандър
 Cuminum cyminum – Кимион
 Daucus carota – Морков
 Daucus sativus – Посевен морков
 Eryngium spp. – Ветрогон
 Eryngium campestre – Полски ветрогон
 Eryngium maritimum – Морски ветрогон
 Foeniculum vulgare – Резене
 Heracleum sibiricum – Сибирски девесил
 Heracleum verticilatum – Мъхнат девесил
 Laser trilobum – Триделно загърличе
 Levisticum officinale – Селим
 Myrrhis odorata – Мирта
 Pastinaca sativa – Пащърнак
 Petroselinum crispum – Обикновен магданоз
 Pimpinella anisum – Анасон
 Petroselinum crispum – Магданоз
 Peucedanum officinale – Лечебна самодивска трева
 Peucedanum cervaria – Еленова самодивска трева
 Oenanthe aquatica – Същински воден морач
 Levisticum officinale – Девесил
 Pimpinella anisum – Посевен анасон
 Pimpinella saxifrage – Каменоломков анасон 
 Pimpinella major – Едър анасон
 Prangos ferulaceae – Прангос
 Sanicula europaea – Дебрянка
 Astrantia major – Зарниче
 Bifora radians – Лъчисто колендро
 Ferulago sylvatica – Горска зимянка
 Laserpitium siler – Планински лазерпициум
 Centella asiatica – Азиатска центела
 Meum athamanticum – Старопланински див копър
 Opopanax chironium – Широколистен опопанакс
 Opopanax hispidum – Космат опопанакс
 Torilis arvensis – Полски торилис
 Tordylium maximum – Едра нузла
 Scandix pecten-veneris – Обикновено чапличе

Родове

Вижте също 
 Сенник (съцветие)

Източници 
2. Фармацевтична ботаника - II част (2017)